google/wiki40b huggingface dataset:
Antoni Karwowski

Tidlig liv

Antoni Karwowski vokste opp i en liten by øst i Polen, omgitt naturparken Biebrza Nasjonal Park. Hans far, Jozef Karwowski, var sosialarbeider og jobbet med å fremme kultur. Hans mor Larysa (født Zub) jobbet som frisør. Antoni hadde en yngre bror, Maciej. Han vokste opp i en flergenerasjonsfamilie under sterk innflytelse fra sin far og sin russiske bestefar Szymon Zub. Karwowskis første leksjon i tegning fikk han fra sin far. Dette, sammen med kontakt med sin kreative bestefar som skrev dikt og som sang gamle russiske sanger, påvirket hans senere fremtidige karrierevalg. Arven som bestod av både polsk og russisk kultur og tradisjoner sammen med en oppvekst med mye kontakt med vill natur påvirket sterkt hans kunstneriske identitet.

Karriere

Etter fullført høyskole Antoni begynte å male mer, samtidig som han eksperimenterte med forskjellige former for kunst. Han flyttet og byttet universiteter flere ganger, mens han forsøkte å finne en plass der han fullt ut kunne utvikle sitt talent. En periode jobbet han som gruvearbeider. Senere kom han inn på det kunstneriske fakultetet ved Nikolaus Kopernikus-universitetet i Toruń, hvor han utviklet sitt talent og ble en profesjonell kunstner. 
På begynnelsen av 1980-tallet startet Antoni sammen med Zbigniew Oleszynski «gruppe “A”», som utførte flere performance- prosjekter i Polen. Siden da var han dypt engasjert i performance-kunst. I tillegg til å organisere deltok han i forskjellige prosjekter. Siden 2003 har Karwowski organisert den internasjonale performanc-e og intermedia-festivalen i Szczecin i Polen.
Gjennom hans karriere har han skapt sin egen stil som en kunstkritiker fra Berlin har beskrevet på følgende måte: «…fra hans bilder kommer fargefullt lys, som er skapt med perfeksjon i hans workshop. Metaforer fra dette lyset gir en magisk, surrealistisk mening til figurative elementer i hans malerier. Kraften i hans malerier, foruten dekorative farger, kommer fra rikheten av symbolske meninger og fra flere lag som gjør Antoni´s malerier langt fra den enkle dekorative funksjonen.»
Han fikk i 2005 et oppdrag med å lage et stort veggpanel, som var 53m langt; for en klinikk i Dortmund i Tyskland.
Fumiyuki Kanda

Karriere

Fumiyuki Kanda startet sin profesjonelle karriere i Ventforet Kofu i 2000. Han har også spilt for FC Horikoshi og Matsumoto Yamaga FC.
MiTri

MiTri er en jazztrio som består av Øystein Tønnessen på tangenter, Sigurd Olsen på trompet og Anne Louise Kaalstad som vokalist. Trioen ble etablert i 2012, etter å ha samarbeidet gjennom ulike prosjekter innen revy, konserter og andre arrangementer. Alle tre har sin bakgrunn innen musikk og har prøvd mange ulike genre. 
Trioen skriver egne låter på dialekt og med engelsk tekst i tillegg til å spille kjente jazzlåter. De har ofte med seg andre musikere når de gjør konserter og prosjekter. Trioen har gitt ut de tre cd-ene "Silent Wings", "D'æ sånn d æ" og "Veien hjem".
Hanif Kureishi

Bakgrunn

Hanif Kureishi vokste opp i en av Londons sydlige forsteder. Moren var fra England og faren Rafiushan fra Pakistan. Faren stammer opprinnelig fra Madras, men kom til Storbritannia for å studere jus. Han ga etterhvert opp studiene og arbeidet ved den pakistanske ambassaden i London. Rafiushan giftet seg med Audrey Buss og paret bosatte seg i Bromley. Der ble Hanif Kureishi født.
Kureishi gikk på Bromley Technical High School. Han studerte filosofi, først ved Universitetet i Lancaster, siden ved King's College i London.

Forfatterskap

Kureishi fikk sitt gjennombrudd som manusforfatter till spillefilmen My Beautiful Laundrette fra 1985. Filmen, som ble regissert av Stephen Frears, handler om en pakistansk-britisk ung mann som vokser opp i 1980-tallets London. Gjennombruddet som forfatter kom med romanen Bydels-Buddha (1990). Boken ble filmatisert av BBC og sendt som tv-serie. Musikken til serien ble komponert av David Bowie.
Kureishi ble i 2008 utnevnt til kommandør av Den britiske imperieordenen.
Roosecote kraftverk

Roosecote gasskraftverk er et omstilt varmekraftverk i Roose(cote) like utenfor Barrow-in-Furness i Cumbria, Storbritannia. Det har en installert produksjonskapasitet på 229 MW med fyring på naturgass, men hadde fra 1954 også kulldrift på 120 MW. Dagens moderne anlegg har kombinasjonssyklus-drift, og får gassen direkte fra Rampside gassterminal som kraftverket er integrert i.
Anlegget ble utbygd omkring årene 1950–1954, og omstilt til gassdrift i 1991. Operatør er selskapet Centrica.
Lower Subansiri (distrikt)

Demografi

Ved folketellingen i 2011 var det 82 839 innbyggere i distriktet, mot 55 726 i 2001. Den urbane befolkningen utgjør 15,46 % av befolkningen.
Barn i alderen 0 til 6 år utgjorde 12,06 % i 2011 mot 18,51 % i 2001. Antallet jenter i den alderen per tusen gutter er 969 i 2011 mot 972 i 2001.
Soga om Torstein Side-Hallsson

Soga om Torstein Side-Hallsson (Þorsteins saga Síðu-Hallssonar) er en islendingesaga fra 1200-tallet. Historien foregår i Orknøyene, Irland, Norge og Island tidlig på 1000-tallet og handler om Torstein som blant annet deltar i slaget ved Clontarf i 1014. Sagaen er bare delvis bevart, og har blitt beskrevet som rotete redigert, med en inkonsekvent kronologi.
Sagaen har to hovedtema; dels Torsteins reise til Irland - hvor han kjempet sammen med orknøyjarlen Sigurd Lodvesson, og mest hans stidigheter med Þórhaddr og hans fire sønner etter hjemkomsten til Island. Þórhaddr hadde ivaretatt Torsteins høvdingeoppgaver mens Torstein var utenlands, og vegret seg for å gi dem fra seg når Torstein kom tilbake. Denne tvisten ender med at Torstein dreper både Þórhaddr og sønnene hans.
Drømmer er et gjennomgående tema i sagaen. Þórhaddr forteller om 14 drømmer som varsler død; enten hans egen og sønnenes, eller Torsteins. I tillegg til disse 14 kommer de tre drømmene i tåtten Draumr Þorsteins Síðu-Hallssonar, som antagelig har vært en del av denne sagaen.
Sagaen er kjent fra Flateybok, men er bare ufullstendig bevart: begynnelsen og en større del like før slutten er tapt. Skildringene fra slaget ved Clontarf i Irland er antagelig hentet fra den tapte Brjáns saga, som også Njåls saga har brukt som kilde. Torstein er også nevnt i Njåls saga, og i Magnus den godes saga i Heimskringla. Man antar at tåtten Draumr Þorsteins Síðu-Hallssonar, som skildrer Torsteins død, har vært en del av den tapte delen like før slutten av sagaen. Tåtten om Torstein Side-Hallsson, som forteller om Torsteins forsoning med kong Magnus den gode, kan også ha vært en del av sagaen, eller en fri og senere tilføyelse.
Torsteins strid med sin vikar har etter alt å dømme inspirert fremstillingen av et tilsvarende tema i Sambandsmennenes saga.
Oversatt til nynorsk som Soga om Torstein Side-Hallsson av Ivar Berg i fembindsverket Islendingesagaene, 2014.
Wenyuankammeret

Wenyuankammeret (forenklet kinesisk: 文渊阁; tradisjonell kinesisk: 文淵閣; pinyin: Wényuān Gé) er et keiserlig bibliotek fra Qingdynastiets tid. Det ble bygd i 1776, og befinner seg i Den forbudte by i Beijing.
Her oppbevares et stort antall verker, som for eksempel den enorme kompilasjonen Sikuquanshu.  
Wenyuankammerets arkitektoniske forbilde var Tianyikammeret i Ningbo.
Acmaeoderella

Utseende

Små til middelsstore, vanligvis mer eller mindre matte praktbiller. Disse artene har gjerne ikke metalliske farger, men ofte lyse tegninger, enkelte er også metalliske.

Levevis

De voksne billene besøker gjerne blomster, særlig i kurvplantefamilien.
Larvene utvikler seg i død ved av mange ulike busker og trær, både løvtrær og bartrær.

Utbredelse

Slekten er utbredt i Palearktis.
Balard (Paris Metro)

Balard er en stasjon på metroen i Paris.
Stasjonen er endestasjon på linje 8.
EM i friidrett 2018 – 3000 meter hinder kvinner

Kvalifikasjonskrav

Kvalifikasjonskravet for 3000 meter hinder kvinner var: 9.55,00.
Nattlerke

Utbredelse

Den forekommer i Algerie, Egypt, Libya, Marokko, Spania, Tunisia.
Xiao (navn)

Xiao (tradisjonell kinesisk: 蕭, forenklet kinesisk: 萧 eller 肖; pinyin: Xiāo, Wade-Giles: Hsiao) er et kinesisk slektsnavn. Det kan, alt etter anvendt romaniseringssystem, også gjengis som Siew, Siow eller Siu.
I 1977 viste en undersøkelse at Xiao var det 20. mest utbredte kinesiske slektsnavn i verden. I selve Kina er det på 30.-plass.
Primera División 2008–2009

Primera División 2008-2009 var den 78. sesongen siden Primera División startet. Real Madrid var regjerende seriemester. Sesongen starta 30. august 2008 og ble avslutta 31. mai 2009. De nyopprykka lagene var CD Numancia, Málaga CF og Sporting de Gijón. Lagene som rykket ned til Segunda División i slutten av sesongen var Real Zaragoza, Real Murcia og Levante UD. Barcelona ble seriemester, mens Diego Forlan stakk av med toppscorertittelen, han scoret 32 mål. Xavi på Barcelona ble best på assist-statistikken med 20 assist.
Tusenårsegg

Tusenårsegg (kinesisk: 皮蛋, pinyin: pídàn, «læregg»; eller 松花蛋, sōnghuādàn) er en kinesisk matingrediens som lages av egg fra and, høns eller vaktel. Opprinnelig dreide det seg om en konserveringsmetode: Ferske egg bakes inn i en blanding av leire, aske, salt, ulesket kalk og risagner og får ligge i flere uker eller måneder. Når eggene er ferdige har de mørkegrønn kremete eggeplomme med duft av rakfisk, mens eggehviten er en stiv mørkebrun gelé uten særlig aroma.
Det som fremst bidrar til å omvandle eggene er den omgivende massens basiske egenskaper som gradvis øker eggets pH-verdi fra omkring 9 til over 12. Denne kjemiske prosessen bryter ned store aromaløse proteiner og fettstoffer til mindre, mer aromatiske molekyler.
Tusenårsegg kan spises som de er, legges i risgrøt (uten melk) eller serveres med riseddik og fersk koriander. Smaken er mild og salt.
Skjønt den er giftig i større mengder tilsetter visse kinesiske produsenter blyoksid til innbakningsmassen for å påskynde prosessen. Sinkoksid han benyttes som erstatning, men det er heller ikke sunt i for store mengder, da det kan føre til koppermangel.
Vijay

Etymologi

Vijay er en nyere transkripsjon av Vijaya, som betyr «seier». Formen Vijaya er en transkripsjon både for mannsnavnet विजय og kvinnenavnet विजया, men det brukes i dag hovedsakelig som kvinnenavn.
Bijay og Bijoy er bengalske former av navnet.
Kids (sang)

Informasjon

Sangen ble en hit i Storbritannia, der den nådde andreplass og solgte over 200 000 eksemplarer. Singelen ble dermed sertifisert til sølv av British Phonographic Industry. Sangen nådde også topp 10 i flere andre land, inkludert New Zealand, Mexico og Argentina samt at den nådde topp 20 i Australia.
Williams og Minogue har bare fremført sangen sammen ved et par anledninger. Den mest kjente er på MTV Europe Music Awards i 2000, har de også gjort det på Top of the Pops to ganger og på en av Williams' konserter i Manchester i 2001.
Lompoc

Lompoc er en by i Santa Barbara County, California, USA, omtrent 38 km sør for Santa Maria, 90 km vest for Santa Barbara og 240 km vest for Los Angeles.
Byen ligger omtrent 32 meter over havet. Innbyggertallet var på 41 103 ved folketellingen i 2000. Arealet er 30,1 km². Navnet Lompoc kommer fra den innfødte Cumash-stammen, og betyr "liten sjø" eller "lagune". Borgermester i byen er Dick DeWees.
Like ved byen ligger Vandenberg Air Force Base, som er den største arbeidsplassen. Byen huser også fengselet "Federal Correctional Institution, Lompoc" og en kiselgurgruve.
Mygona

Utseende

Ganske store, mørkbrune sommerfugler, vingene med noe bølgete ytterkant. Oversiden er mørkbrun til svart, oftest med et lysere (noen ganger hvitt) felt på bakvingen. Undersiden er brun med noen små, hvite flekker.

Levevis

Larvene utvikler seg trolig på bambus i slekten Chusquea, i likhet med de fleste andre Pronophilina.

Utbredelse

Slekten er utbredt langs Andesfjellene fra Venezuela til Bolivia.
CRUX

CRUX er en lettvektsdistribusjon fra Linux for 64-biter x86 mikroprosessorer. Operativsystemet har som målgruppe erfarne brukere av Linux, og blir levert i tar.xz pakkesystemer med BSD-lignende init-skripts. Distribusjonen benytter et portsystem for å installere og oppgradere applikasjoner.
Første versjon ble lansert i desember 2002. Siste versjon er 3.2, og ble lansert 23. november 2015.
Leirskole

Leirskole er en betegnelse for et anlegg og en læringsform som kan benyttes som en del av grunnskoleopplæringen i norsk skole. Leirskoleopphold og -undervisning er hjemlet i opplæringslovens § 2-3 første ledd og er definert som «opplæring ved bemannet leirskole eller annen aktivitet som ekskursjoner eller turer som er en del av grunnopplæringen med minst tre overnattinger i sammenheng». 
Leirskole er ikke privatskole, men organiseres i samarbeid med et overnattingssted. Leirskole er ikke obligatorisk, men frivillig. Undervisningsopplegget gjennomføres i et annet miljø enn hjemmemiljøet. En leirskolelærer skal etter loven være ansatt i den kommunen leirskolen ligger. 
Etter opplæringslovens § 2-15 har elevene rett til gratis, offentlig opplæring og kommunen kan ikke kreve at elever eller foreldre dekker opplæringsutgifter, herunder leirskoleopphold, ekskursjoner eller andre turer som er en del av opplæringen. Da loven ble vedtatt, økte staten rammetilskuddet til kommunene for at leirskole skulle være gratis. Staten gir særskilt tilskudd til leirskoleopplæringen.
Målet er at alle elever i norsk grunnskole skal ha ett leirskoleopphold i løpet av sitt opplæringsløp.
Mange leirskoler er organisert i Norsk leirskoleforening. Foreningen er en pedagogisk interesseforening som arbeider for å øke bruk av leirskole og uteskole i Norge.
Den Norske Fjellskolen Rondeheim på Høvringen ble etablert som landets første leirskole i 1957 av Dagfrid og Terje Vigerust.
Torgeir Rebolledo Pedersen

Karriere

Torgeir Rebolledo Pedersen har siden utgitt en rekke diktsamlinger og bøker for barn. For samlingen Blåveisfra mottok han Oktoberprisen og Den norske Lyrikklubbens pris. Rebolledo Pedersen har opptrådt med Stuntpoetene og jazzgruppen Søyr, og han har skrevet litterære kabareter og korverk og musikkdramatikk for scene, radio og dukketeater. For librettoen radiooperaen Alfa Romeo, med musikk av Tor Halmrast, har han mottatt både Prix Italia og Edvard-prisen. I 2004 utga Oktober hans Samlede dikt. Rebolledo Pedersen ble Norgesmester i slampoesi i 2005. I 2013 ble han tildelt Doblougprisen for hele sitt forfatterskap, og i 2015 ble han nominert til Bjørg Vik-prisen for diktsamlingen Åstedsblomster. 
Rebolledo Pedersen er også en aktiv avisdebattant. Rebolledo Pedersen har deltatt i diverse poesifestivaler i Europa og Latin- Amerika, og hans dikt og tekster er representert i diverse norske diktantologier og skolebøker. Enkeltdikt og utvalg av hans dikt er ellers oversatt til bla. a. engelsk, tysk og spansk, og gjengitt i en rekke utenlandske tidsskrifter og antologier. Barneboka hans Brødrene Zapata er i 2017 oversatt og utgitt på forlaget Libros para imaginar i Mexico, samt også oversatt til dansk og utgitt i Danmark på forlaget Turbine.
Shanghai musikkonservatorium

Shanghai musikkonservatorium (forenklet kinesisk: 上海音乐学院; tradisjonell kinesisk: 上海音樂學院; pinyin: Shànghǎi Yīnyuè Xuéyuàn) er det eldste moderne musikkonservatorium for vestlig musikk (ved siden av kinesisk og annen musikk) i Kina. Det ble grunnlagt den 27. november 1927, av Cai Yuanpei.
Det het opprinnelig Shanghai nasjonale musikkonservatorium. Skolens første direktør var Xiao Youmei (Shio Yiu-mei), som tok som forbilde det sted han selv hadde studert, Leipzig musikkonservatorium. Lærekrefter ble hentet fra så langt unna som Frankrike og Russland.
Konservatoriet skiftet navn flere ganger, og fikk sitt nåværende i 1956.
Konservatoriet har 170 professorer og assisterendeb professorer, og om lag 1.200 studenter (2012).
Det norske jentekor

Det norske jentekor er et sangkor med ca. 110 jenter fra 6 til 26 år. Koret består av rekruttgruppa (1., 2. og 3. klasse), aspirantkoret (4., 5. og 6. klasse), hovedkoret (7., 8., 9. og 10. klasse) og studiokoret (videregående skole og opp til 26 år).

Historikk

Marie Foss stiftet NRKs pikekor i 1947 og ledet det fram til 1985, deretter var Ingunn Bjorland dirigent etterfulgt av Stefan Sköld, Reza Aghamir og Edle Stray-Pedersen .
NRKs jentekor ble lagt ned i 1994, da NRK ikke lenger ønsket å stå som ansvarlig, men gjenoppsto straks som  en selvstendig organisasjon under navnet Det norske jentekor. I perioden 1995 til 2005 var Barbro Karita Grenersen dirigent. Anne Karin Sundal-Ask. er dagens kunstneriske leder og dirigent for koret og har vært ansatt i organisasjonen siden mai 2005.
Koret har hatt mange oppdrag, som operaframførelser, urframførelser og konserter med kjente solister. Det Norske Jentekor får stadig nye samarbeidspartnere og strekker seg mot målet om å være Hele Norges Jentekor.

Diskografi

1999: CD med blant annet musikk fra konkurransen i Llangollen
2007: ”Julens hjerte” en samling gamle julesanger arrangert av Henning Sommerro på plateselskapet Kirkelig Kulturverksted. (hovedkoret)
2015 ”Witch mass” – Grex Vocalis, Kammerkoret NOVA og Det Norske Jentekor (studiokoret)
2016 ”Gjenta Jenta” - Meg og kammeraten min og Det Norske Jentekor (aspirantkoret)
2016 ”Multiverse” Anette Askvik (Det Norske Jentekor korer) 
2017 Snydelig – Meg og kammeraten min, Kringkastingsorkesteret og Det Norske Jentekor (aspirantkoret)
2017 Folketoner – Det Norske Jentekor utgitt på 2L (studiokoret)
Zebinus

Levevis

Larvene lever gjerne i råtnende ved eller annet dødt, organisk materiale.

Utbredelse

Slekten er utbredt på Madagaskar.
Hesteslepp

Hesteslepp er et musikkalbum med Vassendgutane. Albumet kom ut den 19. april 2013, og er det første med Alf Rune Melby og Kim Erik Lillestøl i bandet.
Neolucanus parryi

Utseende

En middelsstor til stor (26-45 millimeter), blank, svart hjortebille med lyst brungule sider på dekkvingene. Forkroppen er fint punktert og halvmatt, dekkvingene svært blanke. Hannens kjever er gjerne litt lengre enn hodet, rette og knivformede med kraftige tenner på innersiden. Pannen er bredt, U-formet innbuktet foran. Pronotum er avrundet, stort og bredt, ganske fint punktert, litt innsnevret ved roten. Dekkvingene er noe hvelvede og rundede, hos hannen er ytterkanten og et bredt, kileformet midtfelt svarte, sidene brungule. Hunnen ligner hannen bortsett fra at kjevene ikke er forstørrede, og fargen er gjerne noe mørkere.

Utbredelse

Arten er utbredt i Myanmar, Thailand, Laos, Vietnam og det sørlige Kina.
Grunnkretser i Steinkjer kommune

Grunnkretser i Steinkjer kommune er delområder og grunnkretser som seksjonerer Steinkjer kommune, Trøndelag, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Nigrolamia

Levevis

Disse billene har larver som lever i død ved av løvtrær, ofte like under barken.

Utbredelse

Gruppen er utbredt i Sentral-Afrika (Kongo, Gabon, Kamerun).
272 Records

272 Records er en amerikansk indie-plateselskap som gir ut samlealbum med ukjente band og ble startet i 1999.
På deres offisielle hjemmeside skiver de at deres hovedoppgave er å skanne kloden for lyder fra undergrunnen. Plateselskapet har distribuert flere skandinaviske undergrunnsband, blant dem finner vi for eksempel det norske bandet Wild Water. Deres låt «Can't get enough» ble valgt ut som single, da 272 Records slapp Unchained vol. 1 i USA.
Plateselskapet valgte i oktober 2009 ut singelen «Let me in» av det norske bandet Porridge – som ble gitt ut på Riot on Sunset Vol 18.
Også bandet "GUSTU" fra Oslo slapp singelen "Love/Hate Collide" (Stig Gustu Larsen) på 272 Records i 2009.
I Punk-sjangeren har også Norske band som Rehab Royale (Punk Kills Vol. 7) og Tomrom (Punk Kills Vol. 14) blitt utgitt av selskapet.
Fylkesvei 1674

Fylkesvei 1674 går mellom Vea og Lundehagen i Ringsaker kommune. Veien er 1,4 km lang.
Frem til 2019 hadde veien betegnelsen Fylkesvei 16.
Mount Bjaaland

Mount Bjaaland er et fjell (2 675 moh) som ligger sørøst på massivet ved toppen av Amundsenbreen i Dronning Mauds Fjell. I november 1911 be flere fjell i nærheten observert og grovt plassert på kartet av Roald Amundsen og laget hans på vei til Sydpolen. Amundsen navnga et av de etter Olav Bjaaland, et medlem av gruppa. Dette fjellet ble kartlagd av US Geological Survey (USGS) etter landmålinger og flyfotografi fra U.S. Navy, 1960-64. For å bevare det historiske navnet fra dette området, valgte Advisory Committee on Antarctic Names (US-ACAN) dette fjellet som Mount Bjaaland. Andre fjelltopper i massivet er oppkalt etter andre medlemmar av gruppen som var med Amundsen til Sydpolen.
The Amazing Race Norge 2

The Amazing Race Norge 2 er den andre sesongen av den norske realityserien The Amazing Race Norge. The Amazing Race Norge 2 fulgte 10 deltakerpar med en pre-eksisterende relasjon i et kappløp rundt om i verden.
Sesongen hadde premiere 6. mars 2013.
Finalen ble sendt 22. mai, der brødrene Omar og Bilal Ishqair stakk av med seieren i den andre sesongen av The Amazing Race Norge. En spesialepisode med høydepunkter fra sesongen ble sendt 29. mai.

Produksjon

18. august 2012 ble det bekreftet at Freddy dos Santos ville fortsette som programleder. Den andre sesongen av The Amazing Race Norge reiste gjennom seks land på tre kontinenter. Sør-Afrika, Namibia, Chile, Argentina og Brasil ble besøkt for første gang av The Amazing Race Norge. 
Denne sesongen introduserte to elementer som blir brukt i den amerikanske versjonen; U-Sving og Veikryss. I en U-Sving, kan et lag tvinge et annet lag til å gjennomføre den siden av Veivalget som de tidligere ikke gjorde. I et Veikryss, må det første laget som ankommer vente på et annet lag. I motsetning til den amerikanske versjonen, der lagene samarbeider om en oppgave, må lagene konkurrere i en oppgave. Vinnerlaget får neste ledetråd, mens det tapende laget må vente på et annet lag før de gjør oppgaven om igjen. Syklusen gjentas til det står et lag igjen. Det siste laget må da gjøre oppgaven en siste gang før de får neste ledetråd. 
Hvis lag som kom til Pit-Stop samtidig ville de ikke få samme plassering. Men i motsetning til den amerikanske versjonen, ville lagene starte neste etappe samtidig. Dette skjedde i den andre etappen, da lagene på andre, tredje og fjerdeplass startet samtidig, i tillegg til syvende og åttendeplass.

Casting

Søknadsfristen for den andre sesongen av The Amazing Race Norge var fra 1. juli til 15. august 2012. Det var 18 års aldersgrense for å delta i programmet. 20. november 2012 ble det avslørt hvilke 10 lag som skulle delta.

Markedsføring

Nordea, Subaru, Hotels.com, Gouda og Elproffen var noen av sponsorene for den andre sesongen av The Amazing Race Norge.
Noilly Prat

Noilly Prat er en vermouth som tillvirkes av vindruer fra Marseillan, Hérault i Frankrike.
Den originale oppskriften ble fremstilt av Joseph Noilly i 1813, og navnet er en sammentrekning av etternavnet til oppfinneren og hans svigersønn Claudius Prat. Noilly Prat har opprinnelig en volumprosent på 18, og er en tørr vermouth, som i Europa gjerne brukes som aperitiff og til matlaging. I USA anvendes drikken til å fremstille cocktailen Dry martini.
Hiperleptodema

Utseende

En middelsstor, slank, blankt svart praktbille med oransje tegninger. Hode og pronotum har to smale, rette, oransje lengdestriper, hver dekkvinge har også to oransje lengdestriper i den fremre halvdelen, i den bakre delen er disse forbundet med hverandre av flere brede, oransje tverrbånd. Pornotum er trapesformet, dekkvingene noe avsmalnende bakover, i spissen med pigger.

Utbredelse

Arten lever i Argentina.
Tagokura vannkraftverk

Tagokura vannkraftverk er et vannkraftverk ved elva Tadami i distriktet Tadami i prefekturet Fukushima på østlige Honshu, Japan, nordøst for Tokyo. Anlegget drives som pumpekraftverk for kraftproduksjon fra to reservoarer, og opereres av selskapet Electric Power Development Company.
Installert effekt er om lag 385 MW, og anlegget drives av selskapet Electric Power Development Company. Tagokura-demningen er en betong-gravitasjonsdam, og demmer opp det øvre reservoaret for kraftstasjonen. Det nedre reservoaret er regulert av Tadami-demningen, som er en jordfyllingsdam med betongdekke.
Neoeryssamena

Utseende

En middelsstor (ca. 10 millimeter), avlang, brunspraglete trebukk. Antennene er nokså lange, særlig hos hannene. Pronotum har firkantet sett ovenfra. Dekkvingene er jevnbrede med litt avrundede "skuldre".

Levevis

Larvene lever i død ved.

Utbredelse

Arten lever på Taiwan.